คือตอนมีอะไรกับแฟนมันไม่เป็นอะไรเลยนะคะ แต่คนั้งล่าสุดมันเจ็บมาก แล้วหลังจากนั้นมันก็เริ่มมีน้ำสีเขียวขุ่นไหลออกมาจากอวัยวะเพศ มีกลิ่นคาว และไหลเยอะมาก มันจะอันตรายไหมค่ะ
สวัสดีค่ะ การวินิจฉัยที่เป็นไปได้-ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้-ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ-อวัยวะภายในอุ้งเชิงกรานสตรีอักเสบ อาจมีไข้ ตกขาว ปวดหน่วงท้องน้อย-การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดในกรณีนี้น่าจะเป็นตกขาวที่ผิดปกติ ควรไปพบสูตินรีแพทย์เพื่อตรวจร่างกายเพิ่มเติม แพทย์อาจจะเก็บตกขาวไปตรวจดูว่าเป็นการติดเชื้อชนิดใด จะได้ให้ยาได้ถูกค่ะ สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์